fi en fr fi fi da en fi fi fi fi fi fi fi fi fi da fi fi fi fi fi fi en da fi fi en fi fi en da fi fi fi fi fi fi fi fi fi fi fi ceb da fi fi fi fi fi fi fi fi fi fi fi fi fi fi fi fi fi fi fi ms fi eo cs fi fi fi fi fi fi en fi fi fi fi fi fi fi fi fi en fi fi fi fi fi fi fi cs fi fi fi fi fi en en en
skip to main (ir a principal) | skip to sidebar (ir al sidebar)
Lähettänyt Susanna Muhonen klo 21.00
Tiedän, että kommenttejani englannin kurssista on jo odotettu, kun se loppui jo viime tiistaina. En vaan millään oo ehtinyt kirjoittaa tänne, joten nyt on aika korjata tilanne.
Viime maanantaina ja tiistaina oli viimeiset kurssi-illat. Ohjelmassa oli esitelmien pitäminen ja uskon, että muitakin jännitti, vaikka suurimmalla osalla kurssilaisia oli kyllä homma todellakin hallussa.
Olisin halunnut pitää oman esitelmäni heti maanantaina, mutta koska oli tentti-ilta samaan aikaan, niin tentin yhden sosiaalityön kirjapaketin, enkä millään olisi suoraan sanoen samana iltana kyennyt suoriutumaan sekä tentistä, että esitelmästä. Onneksi kuitenkin ehdin kuulla osan sen iltaisista esitelmistä, vaikka suuresti harmittaakin, että kaksi jäi kuulematta. Tosin kuunneltuani toisten esitelmiä, tuli vahvemmasti sellainen olo, että mitenkähän selviän moisesta tilanteesta omalla vuorollani. Jotenkin kummasti kun vieraalla kielellä esiintyminen jännittää, vaikka suomeksi voin kyllä esiintyä.
Tiistaina pidin oman esitelmäni heti ensimmäiseksi, että pääsin eroon mokomasta ;) Oli sitten helpottavan ihanaa kuunnella muiden esityksiä kun oma oli takanapäin.
Koko kurssin ajan olin vain haaveillut kurssin suorittamisesta, eikä arvosanaksi ollut todellakaan haaveena 1 suurempi. Saimme suulliset arvioinnit heti silloin tiistaina ja hämmästykseni oli todellakin suuri, kun opettaja kertoi antavansa minulle arvosanaksi 2. Onhan nimenomaan englannin puhuminen minulle niin haastavaa ja tämä kurssihan oli puhekurssi. Opettaja oli kuulemma ymmärtänyt puhettani hyvin (tosin en paljoa puhunut) ja kertoi minun vastanneen tarvittaessa hänen kysymyksiinsä jne. Kertoi hän toki myös puutteistanikin esim. että puheestani puuttuvat artikkelit. Olin aivan innoissani, kun hän kertoi, ettei se 3 ollut niin kovin kaukana ja vaatisi vaan treenaamista. Rohkaistuin ja tulin niin iloiseksi noista mukavista sanoista, että jospa jossakin vaiheessa menenkin vielä jollekin englanninkurssille ja tosissaan treenaan itseni puhumaan kunnolla (paremmin) englantia.
Nyt kurssin loputtua täytyy sanoa, että kurssi oli valtavan hyvä ja loppujen lopuksi viimeisillä kerroilla jopa vapauduinkin hieman, vaikka kurssi ei minulle tavallaan mikään onnen hetki ollut. Kaikesta selviää, kun vaan tahtoo. Nyt on pakolliset englannin opinnot suoritettu kandin tutkintoa varten. Suosittelen teille, jotka ette vielä ole kurssia suorittaneet, että rohkeasti vaan mukaan seuraavalla kerralla, kun kurssi järjestetään. Elossa siitä selviää :DD
Kiitos valtavasti opettaja Mairille ja kivoille opiskelukavereille. Ainut asiat, joka jäi "vaivaamaan" oli se, että puheliaana ihmisenä olisi ollut kiva keskustella enemmän opettajan kanssa, jos olisin osannut ilmaista itseäni. Paljon jäi sanomatta...
Lähettänyt Susanna Muhonen klo 16.50
Tuossa kaksi viikkoa sitten alkoi tilastomenetelmien peruskurssi (6 op). Tilastomenetelmät kuuluvat pakollisina yleisopintoina varmaan suurimpaan osaan kandidaatin tutkintoja, kuten sosiaalityöhönkin. Vaikka tuo ei minun lempiaiheitani olekaan, sen takia että se on "kamalan" vaikeaa tilastomatematiikkaa, ajattelin hoidella tuon kurssin pois alta. Mitäpä sitä jättämään tuonnemmaksi.
Kurssi sisältää 40 tuntia luentoja ja 16 tuntia harhoitustehtäviä. Kurssin voi suorittaa sekä etänä että paikan päällä, vaikka suoritellaankin, että olisi hyvä olla mahdollisimman monesti juuri paikan päällä. Itse olen suurimman osan tähän astisista luennoista kuunnellut tallenteina kotikoneeltani, koska suoraan sanoen mulla on hankalaa olla rauhassa luennolla, joka vaatii todellakin aivan täydellisen keskittymisen. Siksi kuuntelen mieluummin kotona nauhalta, että voin pysäyttää tarpeen tullen ja miettiä rauhassa hetken. Ja myös siksi, että saan pitää omia pikku paussejani. Yleensä kuuntelen luentoja (muitakin) myöhään illalla kun talo rauhoittuu, toisin sanoen kun poikani "Duracell" nukkuu ;) Kun englannin puhekurssi on ohitse reilun viikon kuluttua, pystyn keskittymään paremmin tilastomenetelmiin, jotka kestävät 19.5 asti. Sen jälkeen on vielä 2 opintopisteen SPPS-kurssi, joka on kesäkuussa ja psykologian johdantokurssin tehtävissä on vielä tekemistä ja yks tentti vielä (jospa sitä joskus pääsis lomailemaan sitten).
Tilastomenetelmissä harjoitellaan tilastollisen tutkimuksen tekemistä ja kurssilla käydään läpi eri menetelmiä tutkimuksen tekemiseen. Esim. heti aluksi käytiin läpi, millä tavoin saadaan luetettava tutkimusaineisto vaikka tutkimus tehtäisiin vain pienestä määrästä henkilöitä. Eli siis erilaiset otantamenetelmät on syytä tuntea ihan aluksi tutkimuksen tekoon ryhtyessä. Matemaattiset kaavat, joita tutkimuksen tekoon tarvitaan, näyttävät todella pahoilta, mutta eivät toki ole niin vaikeita miltä näyttävät, kunhan vaan oppii tietämään erilaisten merkkien selitykset. Toki nuo kaavat ovat suurimmalle osalle ainakin minun tuntemistani ihmisistä tosi vaikeita, mutta kyllä se taas siitä.
Kurssin lopuksi on tentti, joka sisältää 5 erilaista laskutehtävää. Saa nähdä, miten akan käy ;) Suosittelen teille kaikille tutkintotavoitteisesti opiskeleville, että rohkeasti vaan kaikille tarvittaville kursseille ilmoittautumaan. Ei niistä muuten eroon pääse, kuin suorittamalla ; )
Lähettänyt Susanna Muhonen klo 16.53
Asia, miten suoritan käytännöt II työharjoittelun, on alkanut askarruttamaan mieltäni. Miten voin sen suorittaa työni ohessa, kun päivät menevät omissa töissäni. Yksi aika epätoivoinen vaihtoehto olisi suorittaa se paikassa, jossa voisi olla iltaisin ja viikonloppuisin, mutta taitaisi käydä 40 päivän (2 kk) harjoittelu oman työn lisäksi (vaikkakin teen 6 tunnin päivää) todella haasteelliseksi. Ja sitäpaitsi, aika harvassa taitavat olla paikat, joissa sosiaalityöntekijät ovat iltaisin ja viikonloppuisin työvuorossa. Harjoitteluhan vaatii yhteistyötä sosiaalityöntekijän kanssa.
Avoimen yliopiston opiskelijat eivät saa aikuisopiskelurahaa, mutta tuon harjoittelun kohdalla pitäisi kyllä olla toisin. Silloinhan ei voi olla mitenkään omassa työssään. 2 kuukauden rahaton kausi on ihan mahdoton vaihtoehto (vaikka mun palkka pieni onkin ;) ). Pitää vain toivoa, että jotenkin saisin asian järjestymään. Pitää alkaa suunnittelemaan asiaa täysillä. Ensi lukuvuoden aikana tuo on pakko saada alta pois ja pitääkin, jos halajaa maisteriopintoihin hakea. Ja sitähän mä haluan :) Yksi vaihtoehto olisi, jos saisin vaikkapa 2 kuukauden sijaisuuden jostakin sosiaalityön kentältä ja ottaisin omasta työstäni vapaata siksi aikaa. Nyt tuli semmonen "paniikki" asian suhteen, että auttakaa joku, jos teillä on ideoita. Oma työni on koulussa koulunkäyntiavustajana, joten omalla työpaikallani en harjoittelua voi suorittaa mitenkään.
Lähettänyt Ulkka klo 22.42
Kevään tulo on varmaa, sillä jotakin tapahtuu minussa nyt!
Olen yrittänyt taistella väsymystä vastaan koko viime syksyn, talven ja tämän varhaiskevään, mutta huonolla menestyksellä. Aiemmin valittelin psorin tuomaa uupumusta, mutta uusissa tutkimuksissa on selvinnyt muitakin väsymystä aiheuttavia sairauksia. Aikuisopiskelija, joka on lähempänä viittä- kuin neljääkymmentä, saattaa saada ikäviä uutisia terveysrintamalta, kuten minä nyt. En ole pystynyt tekemään opiskelutehtäviäni pitkään aikaan, koska nukahtelin jopa päivisin ja jos hereillä olinkin, en jaksanut ajatella tai tehdä oikeastaan mitään ylimääräistä palkkatyöni ja välttämättömien kotitöiden lisäksi.
Nyt on pakko herätä, sillä heinäkuun viimeinen päivä häämöttää. Viime viikolla kunnostauduin ja aloitin Äitiyden arki ja perhesuhteet äitiyden alussa -luentoon liittyvän oppimistehtävän tekemisen. Tehtävänantoon sisältyy yhden äidin haastattelu ja sen olen nyt tehnyt. Olen hankkinut myös lähdekirjallisuutta, joten pian on aika aloittaa varsinaisen esseen kirjoittaminen.
Haastattelu sujui hyvin. Lainasin työkaveriltani digitaalisen sanelukoneen, johon nauhoitin tämän sanavalmiin ja syvällisesti ajattelevan nuoren naisen tarinan äidiksi tulemisesta. Esseen kirjoittamista en ole vielä aloittanut, koska ensin on luettava lähdekirjallisuutta.
Yritän nyt kirjoittaa tänne blogiin hieman useammin. Täällä blogissa on tapahtunut muutoksia ainakin ulkoasussa ja olemme saaneet tänne aivan lähiaikoina myös laskurin. Olen kuullut, että blogimme saattaa kevään aikana uudistua vielä lisääkin ja ainakin minä jään innolla sitä odottelemaan.
Olisi mukavaa, jos ehtisitte kommentoimaan ja kertomaan täällä myös omia kuulumisianne. Yksinpuhelu on yksinäistä puuhaa, joten jätä pieni viesti, jos kävit täällä!!!
101 Dalmatialaista, eiku opintopisteitä ;)
Lähettänyt Susanna Muhonen klo 20.42
Laskeskelin tuossa yksi päivä paljonko mulla on opintoja suoritettuna. Ihan kivasti on jo pisteitä kasassa jos positiivisesti ajattelee ja niinhän mä aina teen ;) Pikkuhiljaa näyttää opintoja kerääntyvän ja nyt on jo 101 opintopistettä. Jos ja kun saan kaikki kesään mennessä suunnittelemani opinnot suosiolla tehtyä, niin kesällä olisi jo noin 120 op kasassa. Kovaa työtä on joutunut tekemään ja varsinkin kun terveyden kanssa on saanut taistella. Oon siitä onnekas, että omaan erittäin positiivisen ja iloisen asenteen, sillä kuulkaa pääsee pitkälle :)
Syksyllä olisi tarkoituksenani alkaa "väsäämään" kandin työtä. Jännittävää puuhaa varmaankin. Mutta.. ensin tässä keväästä nauttien ja kesää kesää kohti ja syksyllä sitten edelleen ahkerana haasteiden parissa.
Ihanaa kevättä teille kaikille lukijoille, terveisin Susanna :)
Uudemmat tekstit Vanhemmat tekstit Etusivu
Aikuisopiskelun arkea ja juhlaa
Kokkolan yliopistokeskuksen avoimen yliopiston opiskelijoiden blogi.
Tervetuloa seuraamaan ja osallistumaan keskusteluun!
Oletko nähnyt yliopistokeskuksen aulan uuden taideteoksen?
Ajankohtaista ja muuta aiheeseen liittyvää
Väitöskirja: "`Kyllä minä tästä selviän´. Aikuisopiskelijat koulutustarinansa kertojina ja koulutuksellisen minäpystyvyytensä rakentajina."
Väitöskirja: "Yhteisöllisyys voimavarana yliopisto-opetuksen ja -opiskelun kehittämisessä"
Lue etäopiskelun vastuusta ja vapaudesta tästä Taloussanomien artikkelista.
Väitöskirja: "Avointa väylää maisteriksi - tutkimus avoimessa yliopistossa opiskelleista ja väylän kautta korkeakouluun tulleista opiskelijoista"
Väitöskirja: "Pitkä opintie. Aikuisiällä suoritettu yliopistotutkinto ja koulutuksellisen elämänkulun muutos."
Helsingin yliopiston Avoimen yliopiston opiskelijablogi.
Kävijälaskuri (maaliskuusta 2010 lähtien)
101 Dalmatialaista, eiku opintopisteitä ;)
Copyright © 2010 Avoin blogiskelija | Designed by Get a Custom Design
Blogger Templates by Blog and Web